خولی نایابی کوردستان

خولی نایابی کوردستان (، کوردستان پرێمیەڕلیگ) بەرزترین پاڵەوانییەتی وەرزشی یانەکانی تۆپی پێییە لە ھەرێمی کوردستاندا. یەکێتی تۆپی پێی کوردستان ڕێکخەرییەتی کە لە وەرزی ٢٠٠٦–٢٠٠٧ دا دەستی پێکرد، ١٦ یانە تێیدا بەشداری دەکەن و لە ھەر وەرزێکدا ٢ یانەی ئاستەکانی کۆتاییی خشتەی ڕیزبەندی دادەبەزن بۆ خولی پلەیەکی کوردستان، پاڵەوانی خولەکە.

یانەی وەرزشی زێرەڤانی توانیویەتی چوار جار ببێتە پاڵەوانی خولی نایابی کوردستان، یەکەمین پاڵەوان یانەی وەرزشیی دھۆک بوو.

 مێژووی سەرھەڵدانی خولی نایابی کوردستان 
خولی نایابی کوردستان پێشبڕکێیەکی ساڵانەیە، کە لەلایەن یەکێتیی تۆپی پێی کوردستانەوە ڕێکدەخرێت، سەرەتا ئەم خولە لە وەرزی ٢٠٠٦–٢٠٠٧ دەستی پێکرد، بە بەشداری ٣٢ یانە، کە دابەشکران بۆ چوار کۆمەڵە، و ھەر کۆمەڵەیەک لە ھەشت یانە پێکھاتبوو، چوار یانە لە ھەر کۆمەڵەیەک دابەزی بۆ خولی پلەیەک، واتا ١٦ یانە لە ھەر چوار کۆمەڵەکە، و ١٦ یانەش مایەوە لە خولی نایاب، لە ھەر کۆمەڵەیەک ٢ یانە سەرکەوتن بۆ قۆناغی کۆتایی، دواتر لە کۆتایی یانەی دھۆک بووە پاڵەوانی یەکەم وەرزی «خولی نایابی کوردستان»، یانەی ھەولێریش بووە خاوەنی پلەی دووەم.

لە دووەمین وەرزی خولەکە، واتا ساڵی ٢٠٠٧–٢٠٠٨ خولی نایابی کوردستان بە بەشداری ١٦ یانە بەڕێووە چوو ٢ یانەی کۆتایی ڕیزبەندی دابەزین بۆ خولی پلەیەک، لە وەرزی ٢٠٠٧–٢٠٠٨ یانەی بروسک توانی بۆ یەکەمجار لە مێژووی خۆیدا ببێتە پاڵەوانی دووەم وەرزی خولی نایابی کوردستان، لە وەرزی ٢٠٠٨–٢٠٠٩ بە ھەمان سیستەم بەڕێوەچوو کە تێیدا دووبارە یانەی بروسک بۆ دووەمجار لەسەر یەک بووە پاڵەوان، بە کۆکردنەوەی ٦١ خاڵ و بە جیاوازی ٨ خاڵ لەگەڵ سیروانی نوێی پلەی دووەم، و یانەی ھەندرێنی پلەی سێیەم، بەدەستھێنا. ھەر یەکە لە یانەکانی ئاڵا و سێمێل و زاخۆ و سلێمانی دابەزین بۆ خولی پلەیەک، ئەمەش بەھۆی کەمکردنەوەی یانەکان لە ١٦ بۆ ١٤ یانە، چوار یانە دابەزین.

لە وەرزی ٢٠٠٩–٢٠١٠ خولی نایابی کوردستان پاڵەوانێکی دیکەی بەخۆیەوە بینی لەم وەرزە یانەی ھەولێر بۆ یەکەمجار لە مێژووی خۆی توانی ببێتە پاڵەوانی خولی نایابی کوردستان ھەروەھا ئەم وەرزە بە بەشداری ١٤ یانە بەڕێوەچوو. وەرزی ٢٠١٠–٢٠١١ تێیدا یانەی ھەندرێن توانی ببێتە پاڵەوانی ئەم وەرزە بۆ یەکەم جار لە مێژووی خۆیدا، لە وەرزی ٢٠١١–٢٠١٢ یانەی ھەولێر بۆ دووەمجار لە مێژووی خۆیدا بووە پاڵەوانی ئەم خولە، لە وەرزی ٢٠١٢–٢٠١٣ یانەی زێرەڤانی توانی بۆ یەکەمجار نازناوەکە بەدەستبھێنێت، وەرزی ٢٠١٣–٢٠١٤ یانەی زێرەڤانی توانی بۆ دووەمجار لەسەریەک ببێتە پاڵەوان و نازناوەکە یەکلایی بکاتەوە و یانەی ھەولێر و سلێمانی پلەکانی دووەم و سێیەم بەدەستبھێنن، ئەوەی جێی سەرسووڕمان بوو لەم وەرزەدا یانەی کەرکووک لە قۆناغی یەکەم لە پلەی یەکەم بوو بەڵام لە کۆتایی پلەی حەوتەمی بەرکەوت، لە وەرزی ٢٠١٤–٢٠١٥ یانەی زێرەڤانی بۆ سێیەم جار لەسەریەک نازناوەکەی بەدەستھێنا دوای ڕکابەرییەکی تووند لەگەڵ ھەریەکە لە دھۆکی خاوەن پلەی دووەم و نەورۆزی پلەی سێیەم، لەم وەرزی یانەی پێشمەرگەی سلێمانی بۆ یەکەمجار دابەزییە خولی یانە پلەیەکەکان ھاوشان لەگەڵ یانەی بروسک پاڵەوانی دوو وەرزی خولی نایاب، کە پێش دەستپێکردنی خولەکە کشایەوە بەھۆی کێشەی دارایییەوە، یانەی ھەولێر لە وەرزی ٢٠١٥–٢٠١٦ توانی بۆ جاری سێیەم لە مێژووی خۆیدا نازناوەکە بەرزبکاتەوە. وەرزی ٢٠١٦–٢٠١٧ یانەی وەرزشی پێشمەرگەی ھەولێر توانی بۆ یەکەمجار لە مێژووی خۆیدا نازناوەکە بەدەستبھێنێت، وەرزی ٢٠١٧–٢٠١٨ بۆ جارێکی دیکە یانەی زێرەڤانی پلەی یەکەمی خولی نایابی کوردستانی بەدەستھێنا پاش ئەوەی توانی ٣١ خاڵ کۆبکاتەوە. پاشان یانەی پێشمەرگەی ھەولێر بووە پاڵەوانی وەرزی ٢٠١٨–٢٠١٩. بەھۆی ڤایرۆسی کۆرۆناوە خولی نایابی کوردستان بۆ وەرزی ٢٠١٩–٢٠٢٠ نەکرا و یارییەکان بەڕێوەنەچوو، بەڵام یەکێتیی تۆپی پێی کوردستان بڕیاریدا یارییەکانی وەرزی ٢٠٢٠–٢٠٢١ ئەنجام بدات، دوای ئەنجامدانی یارییەکان یانەی برایەتی توانی بۆ یەکەمجار لە مێژووی خۆیدا نازناوەکە بەدەست بھێنێت. لە وەرزی ٢٠٢١–٢٠٢٢ یانەی وەرزشی سیروانی نوێ توانی بۆ یەکەمجار لە مێژووی خۆیدا نازناوەکەی بەدەست ھێنا.

لە وەرزی ٢٠٢٢–٢٠٢٣ یانەی پێشمەرگەی ھەولێر توانی بۆ سیێەم جار لە مێژووی خۆیدا نازناوەکە بەدەست بھێنێت. لە وەرزی ٢٠٢٣–٢٠٢٤دا، ڕکابەرییەکی زۆر لەنێوان ھەر ٣ یانەی خولی نایابی کوردستان «شێروانە، پێشمەرگەی ھەولێر، ئاکرێ» ھەبوو، بەڵام بە جیاوازی تەنھا «یەک» خاڵ، یانەی «ئاکرێ» بۆ یەکەم جار لە مێژوویدا، نازناوەکەی بەدەست ھێنا.

 یانەکانی ئێستا 
 ئاکرێ
 پێشمەرگەی ھەولێر
 شێروانە
 زاخۆ
 سیروانی نوێ
 ڕانیە
 سەیدسادق
 چوارقوڕنە
 ھەولێر
 دەربەندیخان
 ھەندرێن
 ئاڕارات
 برایەتی
 شەقڵاوە
 پیشەسازی
 ڕزگاری

+یانەکانشارخولی نایابی کودستانئاکرێئاکرێ١نازناوئاراراتپیرمام٠ نازناوبرایەتیھەولێر١ نازناوپێشمەرگەی ھەولێرھەولێر٣ نازناوشێروانەکەلار٠ نازناوزاخۆزاخۆ٠ نازناوسیروانی نوێسلێمانی١ نازناوڕانیەڕانیە٠ نازناوسەیدسادقسەید سادق٠ نازناوچوارقوڕنەچوارقوڕنە٠ نازناوھەولێرھەولێر٣ نازناودەربەندیخاندەربەندیخان٠ نازناوھەندرێنھەولێر١ نازناوشەقڵاوەشەقڵاوە٠ نازناوپیشەسازیھەولێر٠ نازتاوڕزگاریڕزگاری. ٠ نازناو

 پاڵەوانانی خول 
 ڕیزبەندی پاڵەوانی خول بەپێی ساڵ 
 وەرز یانەژمارەی یانەکانشێوازی خول ٢٠٠٦–٢٠٠٧ دھۆک (١)٣٢چوار کۆمەڵە ٢٠٠٧–٢٠٠٨ بروسک (١)١٦خولی گشتی ٢٠٠٨–٢٠٠٩ بروسک ((٢)١٦خولی گشتی ٢٠٠٩–٢٠١٠ ھەولێر (١)١٤خولی گشتی ٢٠١٠–٢٠١١ ھەندرێن (١)١٤خولی گشتی ٢٠١١–٢٠١٢ ھەولێر (٢)١٤خولی گشتی ٢٠١٢–٢٠١٣ زێرەڤانی (١)١٤خولی گشتی ٢٠١٣–٢٠١٤ زێرەڤانی (٢)١٤خولی گشتی ٢٠١٤–٢٠١٥ زێرەڤانی (٣)١٤خولی گشتی٢٠١٥–٢٠١٦ ھەولێر (٣)١٤دوو کۆمەڵە٢٠١٦–٢٠١٧ پێشمەرگەی ھەولێر (١)١٤دوو کۆمەڵە٢٠١٨–٢٠١٧ زێرەڤانی (٤)١٤خولی گشتی٢٠١٨–٢٠١٩ پێشمەرگەی ھەولێر (٢)١٤خولی گشتی٢٠٢٠–٢٠١٩ نەورۆزخولی نایابی کوردستان هەڵوەشایەوە، سبەی، 2020(١)١٤خولی گشتی٢٠٢١–٢٠٢٠ برایەتیباشترینه‌كانی خولی نایابی كوردستان بۆ وه‌رزی 2020–2021 هه‌ڵبژێردران ، کوردستان تی وی، 2021(١)١٤خولی گشتی٢٠٢١–٢٠٢٢ سیروانی نوێ (١)١٦خولی گشتی٢٠٢٢–٢٣پێشمەرگەی ھەولێر (٣)١٦خولی گشتی٢٠٢٣–٢٤ئاکرێ (١)١٦خولی گشتی

 ڕیزبەندی پاڵەوانی خول بەپێی نازناو 
+یانەکاننازناوزێرەڤانی٤پێشمەرگەی ھەولێر٣ھەولێر٣بروسک٢ئاکرێ١سیروانی نوێ١برایەتی١نەورۆز١ھەندرێن١دھۆک١

 گۆڵکارانی خول 
 وەرز یاریزان یانە (کان) ژمارەی گۆڵ  ٢٠١٢–٢٠١٣   ھونەر ئەحمەد  شێروانە  ١٣  ٢٠١٣–٢٠١٤   ھیوا عومەر  ھەندرێن  ١٤ ٢٠١٤–٢٠١٥   .  .. . ٢٠١٥–٢٠١٦   فەرحان شکور  ھەولێر  ١٠ ٢٠١٦–٢٠١٧   عەلی کاکە مینە  شێروانە  ٩ ٢٠١٧–٢٠١٨   تیاگۆ ئاماڕال  زێرەڤانی  ١٢ ٢٠١٨–٢٠١٩   دیار عەلی  نەورۆز  ٢٠ ٢٠١٩–٢٠٢٠   دیار عەلی  نەورۆز  ١٠ ٢٠٢٠–٢٠٢١   بەھاددین بەکر  سیروانی نوێ  ١٦٢٠٢١–٢٠٢٢   ھێمن فەرەج  نەورۆز  ١٠  دانا عوسمان  پێشمەرگە ھەولێر  بەڵێن فایەق  سەیدسادق ٢٠٢٢–٢٠٢٣   بەڵێن فایەق   سەیدسادق  ١٤ ٢٠٢٣–٢٠٢٤   یادگار ئیبراھیم  سەیدسادق  ١٨  دانا کامەران  پێشمەرگە ھەولێر

 سەرچاوەکان 

پۆل:باشووری کوردستان
پۆل:تۆپی پێ لە عێراق
پۆل:تۆپی پێ لە کوردستان
پۆل:ھەرێمی کوردستان
پۆل:ڕکابەرییەکانی تۆپی پێ
پۆل:یارییەکانی تۆپی پێ
پۆل:ڕکابەرییەکانی تۆپی پێ لە عێراق
پۆل:خولەکانی تۆپی پێ لە عێراق
پۆل:وتارە ھەتیوەکان